Hotărârea Tribunalului din 8 februarie 2023 – Aquind și alții/Comisia
(Cauza T-295/20)1
[„Energie – Infrastructuri energetice transeuropene – Regulamentul (UE) nr. 347/2013 – Regulament delegat care modifică lista proiectelor de interes comun – Articolul 172 al doilea paragraf TFUE – Refuzul unui stat membru de a aproba un proiect de interconexiune electrică în vederea acordării statutului de proiect de interes comun – Neincluderea de către Comisie a proiectului pe lista modificată – Obligația de motivare – Principiul bunei administrări – Egalitate de tratament – Securitate juridică – Încredere legitimă – Proporționalitate – Articolul 10 din Tratatul privind Carta energiei”]
Limba de procedură: engleza
Părțile
Reclamante: Aquind Ltd (Wallsend, Regatul Unit), Aquind SAS (Rouen, Franța), Aquind Energy Sàrl (Luxemburg, Luxemburg) (reprezentanți: S. Goldberg, C. Davis, J. Bille, solicitors, și E. White, avocat)
Pârâtă: Comisia Europeană (reprezentanți: O. Beynet și B. De Meester, agenți)
Intervenienți în susținerea pârâtei: Republica Federală Germania (reprezentanţi: J. Möller și S. Costanzo, agenți), Regatul Spaniei (reprezentant: M. Ruiz Sánchez, agent), Republica Franceză (reprezentanţi: A.-L. Desjonquères, A. Daniel, W. Zemamta și R. Bénard, agenți)
Obiectul
Prin acțiunea întemeiată pe articolul 263 TFUE, reclamantele solicită anularea Regulamentului delegat (UE) 2020/389 al Comisiei din 31 octombrie 2019 de modificare a Regulamentului (UE) nr. 347/2013 al Parlamentului European și al Consiliului în ceea ce privește lista proiectelor de interes comun a Uniunii (JO 2020, L 74, p. 1).
Dispozitivul
Respinge acțiunea.
Obligă Aquind Ltd, Aquind SAS și Aquind Energy Sàrl la plata cheltuielilor de judecată.
Republica Federală Germania, Regatul Spaniei și Republica Franceză vor suporta fiecare propriile cheltuieli de judecată.
____________
1     JO C 247, 27.7.2020.